વૃષભ : સપ્તાહના આરંભે તા. 5ના રોજ આપના માટે પ્રતિકૂળ સંજોગો રહેશે. આંખની તકલીફ થઇ શકે છે. માથાના દુખાવાની ફરિયાદ રહેશે. તા. 6 અને 7 દરમિયાન આપના પરિવાર, મિત્રો માટે સમય ઉત્તમ છે. આપ ઉત્સાહપૂર્વક અને લાગણીથી બધાની સાથે આપ એકબીજાની નજીક આવશો. આપને પરિવારના સભ્યોની લાગણી મળશે. પત્ની સાથે લાગણી વધુ મજબૂત અનુભવશો. માન અને પ્રેમ બંને મેળવશો. તા. 8 અને 9 દરમિયાન આપ આર્થિક તંગીનો અનુભવ કરશો. આપના માટે કુટુંબની વ્યક્તિથી મનદુઃખ થઇ શકે છે. કોઈ પરિવારની વ્યક્તિની તબિયતમાં તકલીફ ઉદ્ભવી શકે છે જેના કારણે આપના માટે ભાગદોડ ભર્યા દિવસો સાબિત થશે. તા. 10 અને 11 દરમિયાન દિવસો શુભ છે. આપ સમયનો સદુપયોગ કરશો. કોઈ વિશેષ કાર્યને અમલમાં મુકશો. વ્યવસાયમાં કે પછી કામધંધામાં લાભદાયક રહેશે. પરંતુ ભાગીદારથી સાવધાન રહેવું. આપ માનસિક રીતે તણાવ મુક્ત થશો. આપ આપનામાં સાહસ અને સ્ફૂર્તિનો અનુભવ કરશો. આપ આપના કાર્યમાં પૂર્ણ રીતે સમર્પિત રહેશો. વ્યવસાય સંબંધી કોઈ મહત્ત્વની મુલાકાત થશે. જેનું ફળ આપના માટે લાભદાયી રહેશે.